

**Α Ι Μ Ο Π Ε Τ Α Λ Ι Ο**

**Φοιτητική Ομάδα Εθελοντικής Αιμοδοσίας**

Το **Αιμοπετάλιο** σας προσκαλεί σε μία ακόμα **Εθελοντική Αιμοδοσία** που θα διεξαχθεί στο Παπουλάκειο **Αναγνωστήριο** της Ιατρικής Σχολής τη **Δευτέρα 10 και Τρίτη 11 Μαρτίου** και ώρες **11:00-15:30**, στο "Παπουλάκειο" Αναγνωστήριο της Ιατρικής Σχολής, σε συνεργασία με το Ε.ΚΕ.Α.

Όπως πάντα, η αιμοδοσία μας θα είναι εθελοντική και οι μονάδες αίματος, που θα συγκεντρωθούν, θα διατεθούν για τον άγνωστο πάσχοντα συνάνθρωπο.

Παράλληλα με την αιμοδοσία θα διενεργείται ενημέρωση για δωρεά αρχέγονων αιμοποιητικών κυττάρων και θα υπάρχει δυνατότητα λήψης δείγματος από την παρειά για την εγγραφή στην **Εθνική και Παγκόσμια Δεξαμενή Εθελοντών Δοτών Μυελού των Οστών**.

Θα τηρηθούν όλα τα απαραίτητα μέτρα για την πρόληψη μετάδοσης της COVID-19. Για τον έλεγχο του αριθμού των προσερχομένων και την αποφυγή συνωστισμού, θα πρέπει να κλείσετε το ραντεβού σας ηλεκτρονικά, συμπληρώνοντας την παρακάτω φόρμα: <https://forms.gle/Jb1yGh31L2tbupUi6>

ή μέσω τηλεφώνου στα 2132146716 και 2132146726 (καθημερινές, 9:00- 15:00).

Γενικές πληροφορίες για την αιμοδοσία:

* Η διαδικασία της αιμοδοσίας είναι ακίνδυνη για τον οργανισμό.
* Όλος ο ιατρικός εξοπλισμός είναι αποστειρωμένος και μιας χρήσης, ώστε να μην υπάρχει κίνδυνος μετάδοσης κάποιας ασθένειας.
* Όλοι οι αιμοδότες περνώντας τη διαδικασία της αιμοληψίας ενδυναμώνουν τον οργανισμό τους, καθώς το σώμα αναγκάζεται να

αναπαράγει το χαμένο αίμα με τα καινούρια λευκά αιμοσφαίρια και αιμοπετάλια.

Πριν την αιμοδοσία:

* Να έχετε κοιμηθεί πάνω από 6 ώρες.
* Να έχετε φάει πρωινό ή ελαφρύ γεύμα τουλάχιστον 1 ώρα πριν.
* Να μην έχετε πιει πολύ το προηγούμενο βράδυ με ένα ποτό δεν υπάρχει πρόβλημα.
* Να έχουν περάσει τουλάχιστον 3 μήνες από την προηγούμενη άντρες και 4 μήνες αν είστε γυναίκες.
* Να έχουν περάσει τουλάχιστον 4 μήνες από τότε που κάνατε piercing ή tattoo.
* Να μην είστε κρυωμένοι, να έχουν παρέλθει τουλάχιστον 28 ημέρες μετά νόσησης από COVID-19.
* Να μην έχετε πάρει ασπιρίνη ή αντιβίωση τις τελευταίες 7 ημέρες.
* Οι κοπέλες που είναι σε έμμηνο ρύση μπορούν να δώσουν αίμα αν έχουν καλή αιμοσφαιρίνη, σε συνεννόηση με τον γιατρό της αιμοδοσίας.

Ποια είναι η διαδικασία:

* Έλεγχος πίεσης και αιμοσφαιρίνης.
* Έλεγχος ιστορικού με γιατρό.
* Προετοιμασία για την αιμοληψία.
* Στάδιο αιμοληψίας που διαρκεί περίπου 10 λεπτά.
* Αφού τελειώσει η αιμοληψία, θα σας δοθεί χυμός και κάποιο γλυκό/φαγητό, ώστε να γίνει πιο γρήγορα η αναπλήρωση του αίματος στο σώμα σου.
* Ολιγόλεπτη αναμονή και ενημέρωση για τι πρέπει να προσέχετε μετά.

Για την πρόληψη μετάδοσης του COVID-19 συστήνεται η χρήση μάσκας και η τήρηση των αποστάσεων από όλους τους παρευρισκόμενους.

Για να έρθετε να μας βρείτε στην Ιατρική μπορείτε να χρησιμοποιήσετε:

-Λεωφορείο 230 από μετρό «Αμπελόκηποι» ή από την

Πανεπιστημιούπολη Ζωγράφου (στάση Νοσοκ. Παίδων)

-Λεωφορείο 622/815 από στάση μετρό «Ευαγγελισμό» ή

«Πανεπιστήμιο» (στάση Αγ.Θωμάς)

-Λεωφορείο 140 (στάση Λαϊκό)

Ή να περπατήσετε από τη στάση μετρό «Αμπελόκηποι» (850μ) Για οποιαδήποτε ερώτηση, στείλτε μας μήνυμα στη σελίδα μας ή e-mail στο aimopetalio2002@gmail.com Σας περιμένουμε όλους!

Φοιτητική Ομάδα Εθελοντικής Αιμοδοσίας Πανεπιστημίου Αθηνών «Αιμοπετάλιο»

Εργαστήρια Ιατρικής Σχολής, Μικράς Ασίας 75 Γουδί, 115 27 Αθήνα